13 (άλμπουμ των Black Sabbath)

13 είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε στις 10 Ιουνίου του 2013 σε όλο τον κόσμο εκτός των Ηνωμένων Πολιτειών όπου κυκλοφόρησε την επόμενη ημέρα.Αυτός ήταν ο πρώτος στούντιο δίσκος του συγκροτήματος από το "Forbidden" του 1995 και ο πρώτος με τον τραγουδιστή Όζι Όσμπορν στη σύνθεση του συγκροτήματος από το "Never Say Die" του 1978.

 Η κλασική σύνθεση των Black Sabbath είχε ξεκινήσει να δουλεύει πάνω σε νέα κομμάτια στις αρχές του 2001, αλλά οι διαδικασίες διακόπηκαν για να ηχογραφήσει το προσωπικό του άλμπουμ με τίτλο "Down to Earth" ο Όζι Όσμπορν. Μετά από μία περιοδεία στα μέσα της χρονιάς το συγκρότημα σταμάτησε τις οποιεσδήποτε προσπάθειες αλλά και τις ζωντανές του εμφανίσεις μέχρι το 2004, όταν επέστρεψαν με σκοπό να παίζουν ζωντανά σαν πρώτο όνομα στο "Ozzfest".Τον Μάρτιο του 2006 έγιναν μέλος του "Rock and Roll Hall of Fame" και την επόμενη χρονιά κυκλοφόρησε η συλλογή "Black Sabbath: The Dio Years", για την οποία η σύνθεση των Τόνι Αϊόμι, Ρόνι Τζέιμς Ντίο, Γκίζερ Μπάτλερ και Βίνι Άπις επανενώθηκε για να ηχογραφήσει τρία νέα τραγούδια. Η διαδικασία αυτή οδήγησε στη δημιουργία των Heaven and Hell, οι οποίοι κυκλοφόρησαν το άλμπουμ "The Devil You Know", το 2009. Μετά το θάνατο του Ντίο τον Μάιο του 2010, το συγκρότημα διαλύθηκε.Στις 11 Νοεμβρίου 2011 ανακοινώθηκε η επανένωση της κλασικής σύνθεσης των Black Sabbath με μία συνέντευξη Τύπου που έγινε στο κλαμπ "Whisky a Go Go" του Λος Άντζελες. Την ίδια ημέρα δήλωσαν ότι μέχρι το τέλος του 2012 θα κυκλοφορήσουν ένα νέο στούντιο άλμπουμ με παραγωγό τον Ρικ Ρούμπιν. Μία εβδομάδα αργότερα, ανακοινώθηκε η ευρωπαϊκή περιοδεία του συγκροτήματος των Μάιο και τον Ιούνιο του 2012. Τον Ιανουάριο του 2012 ανακοινώθηκε η διάγνωση του κιθαρίστα Τόνι Αϊόμι με λέμφωμα και η θεραπεία στην οποία έπρεπε να υποβληθεί ανάγκασε το συγκρότημα να μεταβεί στη Βρετανία από τις Ηνωμένες Πολιτείες. Στις 2 Φεβρουαρίου, ο ντράμερ Μπιλ Γουόρντ ανακοίνωσε ότι δεν συμφωνούσε με το συμβόλαιο του και ζητούσε ένα βελτιωμένο, με τα υπόλοιπα μέλη να δηλώνουν την επομένη ότι θα συνέχιζαν τις συνθέσεις χωρίς αυτόν. Τον Μάιο του 2012, επήλθε η οριστική ρήξη στις σχέσεις ανάμεσα στον Γουόρντ και τα υπόλοιπα μέλη του συγκροτήματος, με τον μπασίστα Γκίζερ Μπάτλερ να δηλώνει στενοχωρημένος για την απόφαση του ντράμερ και ότι το συγκρότημα έκανε πρόβες με τον Τόμι Κλουφέτος, από το προσωπικό σχήμα του Όζι Όσμπορν. Στα τέλη Αυγούστου, οι Black Sabbath επέστρεψαν στο στούντιο για να ξεκινήσουν τις ηχογραφήσεις του άλμπουμ, ενώ δύο μήνες αργότερα γνωστοποίησαν ότι έχουν ολοκληρώσει δεκαπέντε κομμάτια, με το "God Is Dead?" να είναι ένα από αυτά. Στις 12 Ιανουαρίου του 2013, ανακοινώθηκε ότι ο τίτλος του νέου δίσκου θα ήταν "13" και η επικείμενη κυκλοφορία του θα ήταν τον Ιούνιο εκείνης της χρονιάς, ενώ τα τύμπανα ηχογραφήθηκαν από τον Μπραντ Γουίλκ των Rage Against the Machine.Το εξώφυλλο του άλμπουμ αποκαλύφθηκε στις αρχές Απριλίου και σχεδιάστηκε από τη "Zip Design", ενώ αποτελεί πραγματική φωτογραφία μιας απεικόνισης του αριθμού "13" ύψους 2,5 μέτρων, η οποία φλέγεται. Το άλμπουμ κυκλοφόρησε στις 10 Ιουνίου 2013 ανεβαίνοντας από την πρώτη του εβδομάδα στην κορυφή των τσαρτ στην πατρίδα των Black Sabbath, το πρώτο τους άλμπουμ που κατάφερε κάτι τέτοιο μετά το "Paranoid" του 1970. Ο δίσκος ανέβηκε στο # 1 και στις Ηνωμένες Πολιτείες, πουλώντας 155.000 αντίτυπα την πρώτη του εβδομάδα, ενώ σκαρφάλωσε στην κορυφή των τσαρτ και στον Καναδά, τη Δανία, τη Γερμανία, τη Νέα Ζηλανδία, τη Νορβηγία, τη Σουηδία και την Ελβετία. Οι κριτικές που έλαβε ο δίσκος ήταν θετικές με το "Allmusic" να του δίνει 4,5 αστέρια, το "Metal Hammer" 9/10 και το "NME" 7/10.Το τραγούδι "God Is Dead?" κατέκτησε το βραβείο Γκράμι στην κατηγορία για την καλύτερη μέταλ εκτέλεση, για το 2014. Ο δίσκος ήταν επίσης υποψήφιος στην κατηγορία για το καλύτερο ροκ άλμπουμ. Το συγκρότημα περιόδευσε στην Αυστραλία και τη Νέα Ζηλανδία από τις 25 Απριλίου μέχρι τις 4 Μαΐου 2013. Στη συνέχεια, εμφανίστηκαν ως πρώτο όνομα στο φεστιβάλ "Ozzfest" στο "Makuhari Messe" του Τόκιο στην Ιαπωνία, στις 11 και 12 Μαΐου, πριν επιστρέψουν στη Μεγάλη Βρετανία για τη θεραπεία του Τόνι Αϊόμι. Από τις 25 Ιουλίου μέχρι τις 3 Σεπτεμβρίου 2013 έδωσαν είκοσι συναυλίες στη Βόρεια Αμερική, ενώ έχουν ανακοινωθεί οκτώ εμφανίσεις στη Νότια και Κεντρική Αμερική τον Οκτώβριο και μία ευρωπαϊκή περιοδεία από τις 20 Νοεμβρίου μέχρι τις 20 Δεκεμβρίου 2013. 1. End of the Beginning (Osbourne, Iommi, Butler) - 8:05 2. God Is Dead? (Osbourne, Iommi, Butler) - 8:52 3. Loner (Osbourne, Iommi, Butler) - 4:59 4. Zeitgeist (Osbourne, Iommi, Butler) - 4:37 5. Age of Reason (Osbourne, Iommi, Butler) - 7:01 6. Live Forever (Osbourne, Iommi, Butler) - 4:46 7. Damaged Soul (Osbourne, Iommi, Butler) - 7:51 8. Dear Father (Osbourne, Iommi, Butler) - 7:20 9. Methademic (Osbourne, Iommi, Butler) - 5:57 10. Peace of Mind (Osbourne, Iommi, Butler) - 3:40 11. Pariah (Osbourne, Iommi, Butler) - 5:34 13 (άλμπουμ)Ηνωμένο Βασίλειο (BPI Certification): Χρυσός Αυστρία (IFPI Certification): Χρυσός Βραζιλία (ABPD Certification): Πλατινένιος Καναδάς (CRIA Certification): Πλατινένιος Γερμανία (BVMI Certification): Χρυσός Πολωνία (ZPAV Certification): Πλατινένιος Το 13 ηχογραφήθηκε από τους εξής μουσικούς: Όζι Όσμπορν - φωνητικά Τόνι Αϊόμι - κιθάρα Γκίζερ Μπάτλερ - μπάσο Μπραντ Γουίλκ - τύμπανα Allmusic review Sputnik Music review Encyclopaedia Metallum review Θέσεις τσαρτ, άλμπουμ Θέσεις τσαρτ, σινγκλ Καναδικά τσαρτ Αρχειοθετήθηκε 2014-08-05 στο Wayback Machine. Ουγγρικά τσαρτ Ιαπωνικά τσαρτ Βρετανικά τσαρτ, σινγκλ